OpenLLM-France/wikimedia huggingface dataset:
# Parachrysops

Parachrysops Lycaenidae familiako tximeleta genero bat da. Bere espezie tipoa Parachrysops bicolor da.

## Espezieak

| Espeziea | Irudia | Egoera |
| Parachrysops bicolor | | daturik gabe |

## Kanpo estekak

* Datuak: Q1767363
* Espezieak: Parachrysops
# Parachute (Colorado)

Parachute Coloradoko herri bat da. Garfield konderrian kokatua dago. 2010ean 1.085 biztanle zituen, 4,1649 kilometro koadrotan banatuta.

## Ikus, gainera

* Garfield konderria

## Kanpo estekak

* Datuak: Q1823495
* Multimedia: Parachute, Colorado / Q1823495
# Paraclada

Paraclada Agonoxenidae familiako tximeleta genero bat da. Bere espezie tipoa Paraclada tricapna da.

## Espezieak

| Espeziea | Irudia | Egoera |
| Paraclada tricapna | | daturik gabe |

## Kanpo estekak

* Datuak: Q10344465
# Paracitellus eminens

Paracitellus eminens Paracitellus generoko animalia da. Karraskarien barruko Aplodontiidae familian sailkatuta dago.

## Ikus, gainera

* Paracitellus
* Aplodontiidae

## Kanpo estekak

* Datuak: Q19420793
# Patrizio Zearrote

Patrizio Zearrote (Lerin, 1780 – Bilbo, 1850) medikua, Bilboko Udalaren titularra bezala kontratatua izan zen. Politikoki liberal moderatua izan zen. Bizkaian prestigio handia izan zuen. Medikuntza alorrean oso ideia aurrerakoiak zituen.

## Bibliografia

* Patrizio Zearrote: Investigaciones analíticas, y observaciones médicas sobre las aguas de Guesalda, comunmente llamadas de Cestona, Bilbo: Felipe Morales y Cia, 1882.

## Erreferentziak

* ↑ http://www.bilbaopedia.info/patricio-zearrote
* ↑ http://descargalibros.org/ebook/patricio-de-zearrote/ Liburuaren PDFa deskargatzeko.

## Kanpo estekak

* (Gaztelaniaz): Fitxategi:///C:/Users/Usuario/Downloads/pag38.pdf Juan Gondraren artikulua, Bilbao aldizkarian, 310. zk., 2016/01, 38.or.
* (Gaztelaniaz): Manuel de Zavala Acedori idatzitako gutunak.
* Datuak: Q25475102
# Patrocínio

Patrocínio Brasilgo udalerri bat da, Minas Gerais estatuan kokatua. 89.826 biztanle ditu 2.874,344 km²ko eremuan.

## Ikus, gainera

* Minas Gerais

## Kanpo estekak

* Datuak: Q960694
* Multimedia: Patrocínio (Minas Gerais) / Q960694
# Patrocínio Paulista

Patrocínio Paulista Brasilgo udalerri bat da, São Pauloko estatuan kokatua. 14.807 biztanle ditu 602,848 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759984
* Multimedia: Patrocínio Paulista / Q1759984
# Patroklos

Patroklos (grezieraz: Πάτροκλος) edo Gaidouronisi (Γαϊδουρονήσι, "astoaren uhartea") Grezian dagoen uharte txikia da. Saroniko artxipelagoan dago, Atika lurraldean. Uhartea greziar administraziopean dago, baina Obolensky printzearen jabetza da, Arnaud Henry Salas-Perezena.

## Ezaugarriak

2,8 kilometro koadroko azalera du, 2,50 km luze eta 1,5 km zabal da, eta 240 metroko altuera du gehienez.

## Historia

Antzina, uhartea Patroklou Charax bezala ezagutzen zen, Patroklou Nesos ("Patroklou kanpamentua" esan nahi duena) edo Patroklou Nesos, ("Patroklou uhartea" esan nahi duena), Patroklou almirante ptolomeotar baten omenez. Patrokusek base gotortu bat ezarri zuen han Chremonidesen Gerran.
Erdi Aroaren amaieran, uhartea ezaguna zen piratentzako babeslekua zelako. Joan VIII.a Paleologo bizantziar enperadorea, Ferrarako Kontziliora egin zuen bidaian, Kataluniako piratek harrapatzeko zorian egon zen 1437ko abenduan, bere itsasontziak uhartean ekaitz baten babesa bilatu zuenean.
1944ko otsailaren 12an, SS Oria itsasontzia ekaitz batean hondoratu zen Patroklos uhartearen hego-ekialdeko harkaitzetan, 4.074 hildako eraginez, gehienak preso militar italiarrak.

## Kanpo estekak

* Datuak: Q1145107
* Multimedia: Patroklos island / Q1145107
# Patrocínio do Muriaé

Patrocínio do Muriaé Brasilgo udalerri bat da, Minas Gerais estatuan kokatua. 5.576 biztanle ditu 108,245 km²ko eremuan.

## Ikus, gainera

* Minas Gerais

## Kanpo estekak

* Datuak: Q1789573
* Multimedia: Patrocínio do Muriaé / Q1789573
# Patroi (argipena)

Patroi hitzak adiera eta erabilera zenbait ditu:
* patroia, zerbait egiteko erabiltzen den eredu edo txantiloia,
** neurri-patroia, neurri-unitatea definitzen duena,
** josketa-patroia, jantziak egiteko erabiltzen dena,
** informatikan, diseinu-patroia, softwarea egiteko ohiko soluzioen multzoa,
*** interfaze patroia, erabiltzailearekiko interfazerako soluzioen multzoa;
* ekonomian, diru-patroia, dirua horren trukean teorian eskura daitekeen urre edo zilar kopuruaren arabera definitzen duen diru-sistema,
** urre-patroia;
* patroi edo ugazaba, langileak enplegatzen dituen pertsona;
* patroia, ontzi txiki bateko burua;
* patroia, toki edo talde bateko santu zaindaria.
# Patroi (arraunketa)

Patroia traineru bat gidatzen duen arraunlaria da. Traineruaren norabidea finkatzeaz gain berak markatzen du arrauketaren erritmoa.

## Patroi historikoak

Arraunketaren historian ezagun bihurtu diren patroiak ugari dira.
| Patroia | Bizialdia | Herria | Kontxako Banderak |
| Luis Karril | 1847-1892 | Donostia | 2 |
| Frantzisko Zubiaurre "Kiriko" | 1867-1926 | Donostia | 5 |
| Manuel Olaizola | 1861-1941 | Orio | 5 |
| Manuel Arrillaga "Aita Manuel" | 1879-1961 | Pasai San Pedro | 10* |
| Domingo Mitxelena | 1894-1959 | Orio | 8* |
| José Bedia | 1890-1973 | Santander | 3 |
| Inazio Sarasua | 1910-1994 | Orio | 11* |
| Jose Angel Lujanbio | 1932-2015 | Pasai Donibane | 5 |
| Juan Lizarralde "Altxerri" | 1934-2013 | Orio | 10* |
| Norberto Torres "Txirri" | 1945- | Sestao | 4 |
| Klaudio Etxeberria "Gorria" | 1937-2000 | Orio | 4 |
| Jose Luis Korta | 1949- | Orio | 16* |
| Juan Carlos Fontan | 1960- | Pasai San Pedro | 4 |
| Juan Mari Lujanbio | 1961- | Pasai Donibane | 5 |
| Gorka Aranberri | 1987- | Zarautz | 5 |
* Garaipen batzuk arraunean eta beste batzuk patroi lanetan.

## Kanpo estekak

* Datuak: Q61069075
# Patrizio Irlandakoa

San Patrizio edo Patrizio Irlandakoa (latinez: Patricius, irlanderaz: Padraig; jaiotzako izenaz Maewyn Succat) kristau misiolaria izan zen V. mendean eta Irlandako patroi santua izateagatik da ezagun. Santa Brigida eta San Kolunbarekin batera, Britaniako predikari eta erlijiosoa izan zen eta, ohituraz, Irlandako uhartean kristau erlijioaren sartzailetzat hartzen da.
Maewyin Succat, etorkizunean Patrizio izen kristaua hartu zuenak, Calphurnius-en eta Conchessa-ren (britaniar-erromatar izenak) semea zen. Apostolu eta Irlandako zaindari edo patroi santu izateagatik gurtua da. San Patrizio Eguna martxoaren 17an da, haren heriotzaren egunean, eta mundu osoko irlandarrek ospatzen dute.

## Ibilbidea

Uste zabalduen arabera, uhartearen hurrengo tokietan ibili izan zen santua:
* Mayo konderria: Killalako badia eta Croagh Patrick
* Down konderria: Saul edo Sabhall Phádraig eta Downpatrick edo Dún Pádraig
* Slemish edo Sliabh Mis, Antrim konderria
* Slaneko muinoa, Meath konderria
* Loch Derg edo "laku gorria", Donegal konderria
* Armagh, Armagh konderria

## Hirusta

Elezaharraren arabera, San Patriziok hirusta (hiru hostoko landarea) erabiltzen zuen Hirutasun Santuaren dotrina azaltzeko, Jaungoikoaren hiru pertsonen irakaspena alegia: Aita, Semea eta Izpiritu Santua. Istorio hau lehenengo aldiz azaldu zen 1726ko idazki batean, baina zaharragoa izan daiteke. Hala ere, ez dago ebidentziarik osagai hau mundu paganoan existitzen zanik. Edozein modutan, hirusta da San Patrizio Egunaren sinboloa da.

## Ikus, gainera

* Triskel
* Darerka Irlandakoa

## Kanpo estekak

* (Ingelesez) "The history of Saint Patrick, Ireland's patron saint." (BBC)
* Datuak: Q165479
* Multimedia: Saint Patrick / Q165479
# Patroklo

Patroklo (antzinako grezieraz: Πάτροκλος, Pátroklos) Troiako gerrako heroia, Menezioren semea eta Akilesen laguna. Akilesek bere armak utzi zizkion Troiako gerran borrokatzeko; Patroklo Troiako harresietaraino iritsi zenean Hektorrek hil zuen eta Akilesen armak kendu zizkion. Laguna mendekatzeko Hektor hil zuen Akilesek; hilobia ere eraiki zion eta hileta ikusgarriak egin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q186271
* Multimedia: Patroclus / Q186271
# Parets del Vallès

Parets del Vallès Kataluniako udalerria da, Vallès Oriental eskualdean eta Bartzelonako probintzian kokatua. 9,1 km²-ko azalera du eta 2009ko urtarrilaren 1eko erroldaren arabera 17.632 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.254 | 1.497 | 1.589 | 1.890 | 2.209 | 2.300 | 2.883 | 5.599 | 8.745 | 10.960 | 14.983 | 17.632 |

## Pertsonaia ezagunak

* Joan Clos (1949 - ), Bartzelonako alkate ohia eta Espainiako Industria, Merkataritza eta Turismoko ministroa.
* Jordi Turull (1966-), Generalitat de Catalunyako kide ohia eta preso politikoa.

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* Datuak: Q15437
* Multimedia: Parets del Vallès / Q15437
# Paraphasis

Paraphasis Tortricidae familiako tximeleta genero bat da. Bere espezie tipoa Paraphasis perkinsi da.

## Espezieak

| Espeziea | Irudia | Egoera |
| Paraphasis perkinsi | | daturik gabe |

## Kanpo estekak

* Datuak: Q7135651
# Pat Cox

Patrick "Pat" Cox (Dublin, 1952ko azaroaren 28a) irlandar politikari eta kazetaria izan zen.
Kazetari gisa egin zen ezagun, Irlandako telebistan albiste-programa bat aurkeztuz. 1989an Demokrata Progresisten hautagaia izan zen eta Europako Parlamentuko kide hautatu zuten. 1992an Dáil Éireanngo kide ere hautatu zuten. 1994an, barne-liskarrak zirela eta, alderdia utzi zuen, eta ez zuten berriz hautatu Irlandako Parlamenturako. Europako Liberalen eta Demokraten Aliantza Alderdian sartu zen, eta Europako eserlekuari eutsi zion 2004ra arte. 2002 eta 2004 artean Europako Parlamentuko lehendakariaa izan zen.
2004an Karlomagno Saria jaso zuen.
* Datuak: Q310225
* Multimedia: Pat Cox / Q310225
# Pat Cash

Patrick Hart "Pat" Cash (Melbourne, 1965eko maiatzaren 27a) australiar tenislari ohia da. ATPko hamabi txapelketa irabazi zituen eta laugarren izatera iritsi zen 1988ko maiatzean. Wimbledon txapelketa irabazi zuen 1987an Ivan Lendlen aurka. Gainera, Australiako Irekian bi aldiz finalista izan zen (1987an eta 1988an). Davis Kopako txapelduna izan zen bi aldiz (1983an eta 1986an) Australiako taldearekin.

## Kanpo estekak

* Datuak: Q298644
* Multimedia: Pat Cash / Q298644
# Pat Garrett

Patrick Floyd Jarvis "Pat" Garrett (Chambers konderria, Alabama, 1850eko ekainaren 5a - Las Cruces, Mexiko Berria, 1908ko otsailaren 29a) estatubatuar sheriff, lege-gizona, tabernari eta aduana-agentea izan zen, Billy Haurra hiltzeagatik ezaguna.
18 urterekin Mendebaldera joan zen. 1876an bisonte-ehiztaria zen. Garai hartan egin zuen lehen hilketa, baina ez zuten auzipetu. Gero Mexiko Berrira joan eta cowboy lana aurkitu zuen.
1880ko azaroan Lincoln konderriko sheriff izendatu zuten eta Billy Haurraren jazarpena hasi zen. 1880ko abenduan harrapatu zuen, baina Billyk handik gutxira ihes egin zuen. Azkenean, Garrettek Billy Haurra hil zuen 1881eko uztailaren 14an, Pedro Menard "Pete" Maxwellen etxean. 1882an bere lagun Marshall Ashmun Upsunekin "The Authentic Life of Billy the Kid" liburua idatzi zuen.
1882an Texasera joan zen, senatari aukeratzen saiatu zen eta Texas Rangers taldeko kapitaina izan zen. 1896an ureztatze negozioetan aritu ondoren, Doña Ana konderriko sheriff izendatu zuten.
1901ean, Theodore Roosevelt presidenteak aduana-agente izendatu zuen El Pason.
1908ko otsailaren 29an Garrett hil zuten. Jesse Wayne Brazelek hilketaren egilea zela aitortu zuen, baina absolbitu egin zuten. Hiltzailearen nortasuna ez da ezagutzen eta hainbat susmagarri proposatu dira.
* Datuak: Q450746
* Multimedia: Pat Garrett / Q450746
# Pat Garrett and Billy the Kid

Pat Garrett and Billy the Kid (euskaraz Pat Garrett eta Billy Haurra) 1973ko Sam Peckinpah estatubatuar zinema zuzendariren western filma bat da. Bertan, James Coburn, Kris Kristofferson, Bob Dylan, Slim Pickens eta Jason Robards aktoreek antzeztu zuten.
Filma honetako soinu banda Bob Dylan kantautorearen Pat Garrett & Billy the Kid izeneko diskoan argitaratu zen, bertan eta filmean kantautore honen Knockin' on Heaven's Door ("Zeruko Atean Joka") abesti ospetsua entzun daitekeelarik.

## Argumentua

Oharra: Atal honek istorio osoa edo amaiera argitzen du.
Denek William Bonney (Kris Kristofferson) pistolariaera "Billy Haurra" ezizenez ezagutzen dute. Epaiketa ondoren urkamendian hiltzera zigortua izan ondoren, zigorraren zain Lincoln herriko kartzelan espetxeratua dago. Baina ustekabean bere eskuetara colt 44 pistola bat iritsiko da, harekin bere zaindariak hil eta Mexikora ihes egingo du. Halere, beste garai batean bere adiskide izan zen Pat Garrett (James Coburn) sheriffa hura atzemateko asmoz atzetik etengabe jarraika izando du.

## Aktoreak

* Kris Kristofferson: Billy Haurra
* James Coburn: Pat Garrett sheriffa
* Richard Jaeckel: Kip McKinney sheriffa
* Katy Jurado: Baker andrea
* Chill Wills: Lemuel
* Barry Sullivan: Chisum
* Jason Robards: Lew Wallace gobernadorea
* Bob Dylan: Alias
* R.G. Armstrong: Bob Ollinger sheriff diputatua
* Luke Askew: Eno
* John Beck: John W. Poe
* Richard Bright: Holly
* Matt Clark: J.W. Bell sheriff diputatua
* Rita Coolidge: Maria
* Jack Dodson: Lewellen Howland
* Jack Elam: Alamosa Bill Kermit
* Emilio Fernández: Paco
* Aurora Clavel: Ida Garrett
* Paul Fix: Pete Maxwell
* L.Q. Jones: Black Harris
* Slim Pickens: Colin Baker sheriffa
* Charles Martin Smith: Charlie Bowdre
* Harry Dean Stanton as Luke
* Rutanya Alda as Ruthie Lee
* Rudy Wurlitzer as Tom O'Folliard
* Gene Evans as Mr. Horrell

## Kanpo estekak

* Pat Garrett and Billy the Kid filmaren IMDBko fitxa irakurgai (Ingelesez)
* Datuak: Q1169098
# Pat Bieter

John Patrick "Pat" Bieter (Devils Lake, Ipar Dakota, 1930eko martxoaren 13a - Banks, Idaho, 1999ko urtarrilaren 27a) estatubatuar politikari eta irakaslea izan zen.
Aireko Armadan zela, Eloisa Garmendia ezagutu zuen eta Boisera ezkondu zen. Bertan euskal diasporaren oinarrietako bat bilakatu zen. Boiseko Unibertsitatean Basque studies programa bultzatu zuen.
1996an Idahoko Ordezkarien Etxerako hautatu zuten eta hiru urtez egon zen bertan, kotxe istripu batean hil arte.

## Erreferentziak

* ↑ (Ingelesez) Johnson, Kirk. (2015-08-04). «A Taste of Basque Paella Amid Idaho's Potatoes» The New York Times ISSN 0362-4331..
* ↑ (Ingelesez) The Basque Museum & Cultural Center | Boise, ID. Obituaries. .

## Kanpo estekak

* Datuak: Q91083790
# Pat Bradley

Pat Bradley (Westford, Massachusetts, Estatu Batuak, 1951ko martxoaren 24a ) 1970etik 1990era arteko hamarkadetan LPGA Tourrean nabarmendu zen golf jokalari estatubatuarra da, 31 garaipen, 208 top-5 eta 312 top-10 lortu zituena. 1986ko eta 1991ko denboraldietan lehen postua lortu zuen diru irabazien zerrendan.
Golf jokalariak sei txapelketa nagusi irabazi zituen: 1981eko AEBetako Irekiera, 1986ko LPGA Txapelketa, 1986ko Dinah Shore Txapelketa eta 1980, 1985 eta 1986 Kanadako Irekiera. Gainera, zazpi bigarren postu, zazpi hirugarren postu eta 34 top-10 lortu zituen txapelketa nagusietan. Bere garaipen aipagarrietako bat LPGA Munduko Txapelketan izan zen 1986an.
Unibertsitate mailan, Bradleyk Floridako Nazioarteko Unibertsitatean jokatu zuen, non All-American izendatu zuten 1970ean. 1974an profesional bihurtu zen eta LPGA Tour-en aldizka jokatzen hasi zen.
1986an Dinah Shore Txapelketa, LPGA Txapelketa eta Kanadako Irekia irabazi zituen. Hala, lau txapelketa nagusi ezberdin irabazten dituen hirugarren golf jokalari bihurtu zen; Urte berean hiru txapelketa nagusi irabazi zituzten lau golf jakalarietako bat ere bada.
Bestalde, 1990, 1992 eta 1996an Solheim Kopa jokatu zuen golf jokalariak AEBetako selekzioarekin, eta bi garaipen, berdinketa bat eta bost galdu zituen. 2006tik Handa Kopan parte hartu du.
Bradley 1991n sartu zuten Golf Mundialaren Ospearen Aretoan. Floridako Nazioarteko Unibertsitateko emakumezkoen urteko golf txapelketak Pat Bradley Invitational izena du.
Bere iloba Keegan Bradley ere golf jokalari profesionala da.

## Kanpo estekak

* Pat Bradley LPGA Tour gune ofizialean
* Pat Bradley Golf Mundialaren Ospearen Aretoan
* Pat Bradley Golf Stats-en
* Now They Call Her Payday Pat - Sports Illustrated, Barry McDermott, 1986ko irailaren 29a
* - Sports Illustrated, Sandy Keenan, 1985eko otsailaren 25a
* Time For The Pat And Nancy Show - Sports Illustrated, Jaime Diaz, 1987ko otsailaren 9a
* Hyannisport-en Pat Bradley LPGA Aretoko kidea da, Cummaquid-en Barbara Fitzpatrick tokiko kondaira den bitartean - New England Golf & Leisure, 2014ko martxoaren 29a
* Datuak: Q3111925
# Pat Martino

Pat Martino (Filadelfia, 1944ko abuztuaren 25a - Ibidem, 2021eko azaroaren 1a) estatubatuar jazz-gitarrista izan zen. Jazz tradizionalean egindako zenbait saioz gain, bere estiloa hard bopetik soul jazzera doa.

## Biografia

15 urterekin hasi zen profesionalki jotzen. Handik gutxira taldeetan lan egin zuen, hala nola Willis "Gator" Jackson, Red Holloway eta organo-jotzaile batzuen eskutik, hala nola Don Patterson, Jimmy Smith, Jack McDuff, Richard "Groove" Holmes eta Jimmy McGriff. John Handyrekin (1966) jo ondoren, bere talde propioak zuzentzen hasi zen Prestige, Muse eta Warner Bros-en saioetan, jazz abangoardiako, rock, pop eta munduko musika deritzonarekiko interesa erakutsiz, horiek bere hard bop estiloa barneratuz.
1980an, burmuineko ebakuntza bat egin zioten, aneurisma bat zuzentzeko, eta, horren ondorioz, oroimena eta jotzeko edozein gaitasun galdu zituen. 1984an hasi zen berriro jotzen bere diskoak entzuten baina itzulera 1987an gertatuko zen, The Return-ekin . Ebakuntzaren aurretik baino jarduera gutxiago izan arren, Martinok bere forma berreskuratzea lortu zuen, Muse eta Evidencerako berriro grabatuz; bere azken diskoetxea Blue Note izan zen.

## Erreferentziak

* 1 2 3 Henry Amat. Muere el guitarrista de jazz Pat Martino a los 77 años. .

## Kanpo estekak

* Datuak: Q31959
* Multimedia: Pat Martino / Q31959
# Pasłęka

Pasłęka (alemanez: Passarge) Poloniako ibaia da, Vistulako itsas aintziran bokalea duena. 210 kilometroko luzera eta 2.295 km²-ko arroa ditu. Stara Pasłęka, Wałsza, Giłwa, Jemiołówka, Marąg eta Miłakówka bere ibaiadar nagusiak dira.
Bere ibilbidean Varmia eta Goi Prusia eskualdeak zeharkatzen ditu.
* Datuak: Q2055907
* Multimedia: Pasłęka / Q2055907
# Pat Finn

Patrick "Pat" Finn (Evanston, Illinois, 1965eko uztailaren 31) Estatu Batuetako aktore eta telebista aurkezlea da.
# Pat Benatar

Patricia Mae Andrzejewski, profesionalki Pat Benatar izenez ezaguna (New York, 1953ko urtarrilaren 10a) estatubatuar abeslaria da.
1979an egin zuen debuta, arrakasta handiz, In the Heat of the Night albumarekin. 1980ko Crimes of Passion izan zen bere lanik arrakastatsuena eta AEBetako eta Frantziako zerrendetan bigarren postua lortu zuen. 1983an pop soinu baterantz aldatu zen eta Love Is a Battlefield singlea zerrendetako lehen postura iritsi zen hainbat herrialdetan.
Platinozko zazpi disko eta lau Grammy sari irabazi ditu.

## Diskografia

* In the Heat of the Night (1979)
* Crimes of Passion (1980)
* Precious Time (1981)
* Get Nervous (1982)
* Tropico (1984)
* Seven the Hard Way (1985)
* Wide Awake in Dreamland (1988)
* True Love (1991)
* Gravity's Rainbow (1993)
* Innamorata (1997)
* Go (2003)

## Kanpo estekak

* Datuak: Q235252
* Multimedia: Pat Benatar / Q235252
# Octopussy

Octopussy (euskaraz Zure Begientzako Bakarrik) 1983ko John Glen ingeles zinema zuzendariaren espioitza filma bat da. Ian Fleming idazlearen Octopussy and The Living Daylights istorio laburren bilduman oinarritua dago. Filma honetako protagonista nagusia James Bond britainiar agente sekretua da. Bertan, Roger Moore, Maud Adams, Louis Jourdan, Steven Berkoff, Desmond Llewelyn eta Kristina Wayborn aktoreek antzeztu zuten.
Filma hau Londresko Sotheby's enkantetxea, Indiako Delhi Berria eta Udaipur hiriak, eta Alemaniako estatubatuar militar base batean girotu zen.

## Argumentua

James Bonden (Roger Moore) lankidea den 009 agente sekretua Mendebaldeko Berlinen erail dute, halere hil aurretik britainiar enbaxadorearen egoitzara iristea lortu du, berarekin batera urregintzako piesa baliotsu bat daramalarik: Fabergéren Pazkoko arraultz bat. Jada Londres hirian, Britainiar Zerbitzu Sekretuko adituek enkantean ateratzera doan jatorrizko piezaren faltsifikazio bat dela frogatu ahal izan dute. Denbora laburrean antzeko pieza ugari saldu izana Britainiar Inteligentziako arduradunen susmoak pizten ditu, ekintza ilunak finantziatzeko sobietarren diru-bilketa maniobra bat delako beldurrez daudelarik. James Bondek kasua ikertzen hasi eta arrasto guztiek Kamal Khan (Louis Jourdan) artelan-trafikatzailearengana zuzentzen dute, ondorioz James Bond Indiara iritsi eta susmagarria, Octopussy (Maud Adams) izeneko emakume misteriotsu bat eta Orlov jeneralaren (Steven Berkoff) arteko lotura topatuko du, denek ere nuklear gerra bat pizteko helburua duen egitasmo izugarri bat aurrera ateratzeko asmoa dutelarik.

## Aktoreak

* Roger Moore: James Bond
* Maud Adams: Octopussy
* Louis Jourdan: Kamal Khan
* Kristina Wayborn: Magda
* Kabir Bedi: Gobinda
* Steven Berkoff: Orlov jenerala
* Walter Gotell: Gogol jenerala
* Robert Brown: M
* Desmond Llewelyn: Q
* Lois Maxwell: Moneypenny andereinoa
* Michaela Clavell: Penelope Smallbone
* Vijay Amritraj: Vijay (Indiako lotura agentea)
* David Meyer & Anthony Meyer: Mischka & Grischka
* Geoffrey Keen: Fredrick Gray (britainiar defentsa ministroa)

## Kanpo estekak

* Octopussy filmaren IMDBko fitxa irakurgai (Ingelesez)
* James Bonden webgunea (Ingelesez)
* Datuak: Q204398
* Multimedia: Octopussy (film) / Q204398
# Ocuituco (udalerria)

Ocuituco Mexikoko udalerri bat da. Morelos estatuan kokatua dago. 2010ean 16.858 biztanle zituen 86,91 km²ko azaleran. Herriburua [[Ocuituco (Ocuituco)|Ocuituco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20125127
* Multimedia: Ocuituco Municipality / Q20125127
# Octostigma

Octostigma Rhabdura subordenako Diplura ordenako eta Entognatha klaseko genero bat da. Bere familiako genero bakarra da.

## Espezieak

* Octostigma herbivora
* Octostigma sinensis
* Octostigma spiniferum

## Kanpo estekak

* Datuak: Q1953897
* Espezieak: Octostigma
# Ocuilan (udalerria)

Ocuilan Mexikoko udalerri bat da. Mexikoko estatuan kokatua dago. 2010ean 31.803 biztanle zituen 314,53 km²ko azaleran. Herriburua [[Ocuilan de Arteaga (Ocuilan)|Ocuilan de Arteaga]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3308528
* Multimedia: Ocuilan Municipality / Q3308528
# Paraulopus

Paraulopus arrain aulopiformeen generoa da, Indo-Bareko eremuan bizi dena. FishBasek Paraulopidae familia osatzen duen bakarra dela dio. Hona hemen kideak:
* Paraulopus atripes Tomoyasu Sato & Nakabo, 2003
* Paraulopus balteatus M. F. Gomon, 2010
* Paraulopus brevirostris (Fourmanoir, 1981)
* Paraulopus filamentosus (Okamura, 1982)
* Paraulopus japonicus (Kamohara, 1956)
* Paraulopus legandi (Fourmanoir & Rivaton, 1979)
* Paraulopus longianalis Tomoyasu Sato, M. F. Gomon & Nakabo, 2010
* Paraulopus maculatus (Kotthaus, 1967)
* Paraulopus melanogrammus M. F. Gomon & Tomoyasu Sato, 2004
* Paraulopus melanostomus Tomoyasu Sato, M. F. Gomon & Nakabo, 2010
* Paraulopus nigripinnis (Günther, 1878)
* Paraulopus novaeseelandiae Tomoyasu Sato & Nakabo, 2002
* Paraulopus oblongus (Kamohara, 1953)
* Paraulopus okamurai Tomoyasu Sato & Nakabo, 2002

## Erreferentziak

* ↑ www.fishbase.org

## Kanpo estekak

* Datuak: Q290465
* Multimedia: Paraulopus / Q290465